АҞӘА, нанҳәа 9 — Sputnik. Америкатәи акиноакадемиа, "Оскар" аиҿкааҩцәа аноминациа ҿыц "Лучший популярный фильм" аларгалеит ҳәа аанацҳауеит РИА Новости.
"Акатегориа ҿыц алаагалоит еиҳа "ирылаҵәоу акино" азы", — ҳәа иҩуеит акиноакадемиа анапхгаҩы.
Акатегориа ҿыц еиԥш егьырҭ аиҭакрақәагьы ҟалоит. Уажәшьҭарнахыс азхьаԥшра маҷны изауз акатегориақәа ателехәаԥшрахьы инарышьҭуам. Уи адагьы 92-тәи аԥхьахәҭаратә церемониа мҩаԥысраны иҟоуп уаанӡа ишрылаҳәаз ала жәабран 23 2020 шықәса рзы акәымкәа жәабран 9 рзы егьырҭ акиноԥхьахәқәа раԥыгаразы.
91-тәи ацеремониа арыцхә еиҭакымкәа иаанхоит. Иара мҩаԥысуеит Лос-Анджелес, атеатр Dolby аҿы, жәабран 23 2019 шықәса рзы.